Արդեն մարտի կեսին Լավրովը հայտարարեց, որ Ռուսաստանն ապացույցներ ունի Սիրիայի տարածքում Թուրքիայի զինված ուժերի (ԹԶՈՒ) գտնվելու մասին, և որ թուրք զինվորականները փորձում են դիրքավորվել սահմանից մի քանի հարյուր մետր հեռավորության վրա՝ Սիրիայի տարածքում։ Լավրովը թուրք-սիրիական սահմանին Թուրքիայի գործողությունները որակեց «սողոսկող բռնակցում»[78]։ Մայիսի սկզբին էլ Լավրովը հայտարարեց, որ Թուրքիան հազիվ թե հանդգնի Սիրիայում իրականացնել ցամաքային գործողություն. «Չեմ կարծում, թե ինչոր մեկը կորոշի մտնել վտանգավոր խաղի մեջև կազմակերպել ինչ-ինչ սադրանքներ, քանի որ այնտեղ գտնվում է Ռուսաստանի ՕՏՈԻ-ն»[79]։ Լավրովն այդպես մեկնաբանեց Դավութօղլուի այն հայտարարությունը, որ Թուրքիան կարող է միայնակ ցամաքային ռազմական գործողություն իրականացնել Սիրիայի հյուսիսում՝ կապված Քիլիսի հրետակոծությունների հետ[80]: